Suriyada “IShID” jangarilari tomonidan yaratilgan, qo‘lbola portlovchi moddalar ishlab chiqaradigan yirik sex Rossiyaning Su-25 shturmchi samolyotlari tomonidan yo‘q qilindi. Bu haqda Rossiya Mudofaa vazirligining rasmiy vakili general-mayor Igor Konashenkov ma’lum qildi. “Su-25 samolyotlari tomonidan Idlib viloyatidagi Ma’rat-an-No‘’mon tumanida gaz ballon ishlab chiqaruvchi sex niqobi ostida faoliyat yuritgan, fugas va qo‘lbola portlovchi moddalar ishlab chiqaruvchi yirik sex butunlay yo‘q qilindi”, deb aytdi Konashenkov. Avvalroq Rossiya harbiy-koinot kuchlari aviatsiyasi tomonidan “IShID”ga tegishli boshqaruv punkti yo‘q qilingani ma’lum qilingandi.